text: Igen: Fjerde bombetrussel i år i Syd- og Sønderjylland
  03 maj 2016 kl. 14.41
  Med tirsdagens bombetrussel mod en handelsskole i Esbjerg, har der nu været fire bombetrusler i år i Syd- og Sønderjylland.
  Tirsdag fandt elever på Rybners Handelsskole i Esbjerg en håndskrevet bombetrussel på skolens herretoilet.
  Den førte til, at skolens elever og personale straks blev evakueret og skolen blev undersøgt af bomberyddere.
  Dermed har der i år i Syd- og Sønderjylland været fire tilfælde  af bombetrusler.
  24. marts (skærtorsdag) var der en bomtrussel mod Forum Horsens, hvor trusselen blev indtelefoneret, og politiet evakuerede cirka 2000 personer, der deltog i et vietnamesisk musik- og kulturarrangement.
  10. marts blev Urban Skolen i Esbjerg udsat for en bombetrussel.Truslen, der blev indtelefoneret betød, at 300 elever måtte evakueres.Skolen blev undersøgt og det viste sig, at der var tale om falsk alarm.
  27. januar blev en bombetrussel mod rådhuset og politigården i Aabenraa indtelefoneret på gebrokkent dansk. Begge steder blev de ansatte evakueret og bygningerne undersøgt af bombehunde.  Det viste sig efterfølgende, at en kun 14-årig lokal, dansk dreng stod bag.
  